תעלת סנט ג'ורג'

תעלת סנט ג'ורג' (באנגלית: St George's Channel, באירית: Muir Bhreatan, בוולשית: Sianel San Siôr) היא מצר ים באוקיינוס האטלנטי החוצץ בין דרום מזרח האי אירלנד לבין דרום ויילס שבבריטניה הגדולה. אורכה של התעלה הוא כ-160 ק״מ ורוחבה נע בין 80–145 ק״מ. מאפיינים התעלה מחברת את הים האירי מצפון ואת הים הקלטי מדרום. מבחינה היסטורית, היו משתמשים בכינוי "תעלת סנט ג'ורג'" על מנת לתכלל את כלל המים שבין האי אירלנד לבין בריטניה הגדולה. מאוחר יותר, הוגבל השימוש בכינוי לים שמפריד בין ויילס בבריטניה הגדולה לפרובינציית לנסטר באירלנד, ולעיתים אף דרומה לאזור שבין האזור המערבי של אנגליה לפרובינציית מנסטר, אך חלק זה הוכר בשנות ה-70 של המאה ה-20 כ"ים הקלטי". בשנות האלפיים, הכינוי מתייחס בעיקר לחלק הצר ביותר שמפריד בין ויילס ללנסטר והוא בין המחוזות פמברוקשייר ווקספורד בהתאמה. ארגון ההידרוגרפיה הבין-לאומי מבחין בתעלת סנט ג'ורג' כחלק מהים האירי ולא כגוף מים נפרד ממנו. מקור השם הוא מאגדה בת המאה ה-14, שמספרת שגאורגיוס הקדוש הגיע לאנגליה דרך המים האלו בסוף מסעו מהאימפריה הביזנטית. עולם החי בתעלת סנט ג'ורג' כולל כרישי ענק, דולפיניים, פוקניים, כלבי ים אפורים, צבי ים ולובסטרים. העיירות פורט'קורנו וסנט איב שבמחוז קורנוול הם אתרי צפייה מוכרים של כרישי ענק, ומפרץ קרדיגן ומחוז פמברוקשייר הם אתרי צפייה בין-לאומיים בדולפינן מצוי. קישורים חיצוניים תעלת סנט ג'ורג', באתר אנציקלופדיה בריטניקה (באנגלית)